नई दिल्ली। रजा फाउन्डेशन और इंडिया हैबिटट सेंटर के संयुक्त तत्वावधान में ‘हबीब तनवीर मेमोरियल लेक्चर’ श्रृंखला का छठवां व्याख्यान चर्चित नाटककार रतन थियम द्वारा ‘MY THEATRE : MY JOURNEY’ अर्थात ‘मेरा रंगमंच रू मेरी यात्रा’ विषय पर 19 सितम्बर 2018 को इंडिया हैबिटट सेंटर के गुलमोहर सभागार में संपन्न हुआ। रजा फाउन्डेशन नियमित रूप से साहित्य, संस्कृति और कला माध्यमों में अपनी विविध गतिविधियों से विद्वत समाज का ध्यान आकृष्ट करता रहा है। रजा फाउन्डेशन द्वारा आयोजित आठ व्याख्यान श्रृंखला अज्ञेय, कुमार गंधर्व, मणिकौल, हबीब तनवीर, वी.एस. गायतोंडे, केलुचरण महापात्रा, चार्ल्स कोरिया और दयाकृष्ण व्याख्यानमाला है, हबीब तनवीर व्याख्यान की प्रस्तुति में अब तक सदानंद मेनन, नवज्योति सिंह, शांता गोखले, नीलम मान सिंह, रुस्तम भरुचा का व्याख्यान संपन्न हुआ है।